**Seletuskiri**

**Määruse eelnõule „Mulgi valla kaevetööde eeskiri“**

Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne korraldada vallas või linnas muuhulgas heakorda ning teede ehitamist ja korrashoidu.

Teede korrashoiu ning haljasalade heakorra tagamiseks on vajalik kehtestada kaevetööde eeskiri, mis määrab kindlaks kaevetööde teostamise korra Mulgi valla haldusterritooriumil ja on kohustuslik kõikidele kaevetöid teostavatele füüsilistele ja juriidilistele isikutele.

Eeskirja sätteid ei kohaldata:

1) kaevetöödele füüsiliste või juriidiliste isikute omandis olevatel kinnistutel v. a juhul, kui on tegemist kinnistult väljuvate või kinnistule sisenevate, avalikes huvides kasutatavate tehnorajatiste püstitamise, hooldamise või remondiga;

2) kalmistutel või maa-aladel, kus kaevetööd on reguleeritud teiste eeskirjadega, v. a tehnorajatiste püstitamisel või remonttöödel.

Kohaliku omavalitsuse korralduse seaduse § 22 lõike 1 punkti 36¹ kohaselt on volikogu pädevuses kaevetööde eeskirjade ja heakorra tagamiseks heakorraeeskirjade kehtestamine.

Hetkel on kehtivad Mulgi vallas endiste haldusüksuste kaevetööde eeskirjad s. h Karksi valla kaevetööde eeskiri, Mõisaküla linna kaevetööde eeskiri ning Halliste valla kaevetööde eeskiri, mis Mulgi valla kaevetööde eeskirja kehtestamisel tunnistada kehtetuks. Endises Abja vallas kaevetööde eeskirja kehtestatud ei olnud.